Document ID: 32007D0446

SKLEP KOMISIJE
z dne 21. junija 2007
o udeležbi Komisije Evropskih skupnosti na Mednarodnem forumu za biogorivo
(2007/446/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju naslednjega:
(1)
Evropska skupnost je za cilja v energetskem sektorju postavila večjo varnost oskrbe ter dosego trajnostne proizvodnje in uporabe energije, vključno z manjšimi emisijami toplogrednih plinov zaradi uporabe energije, in politika za biogoriva Evropske skupnosti si prizadeva za oba cilja.
(2)
Pri mednarodnem sodelovanju z mednarodnimi partnerji je Komisija dejavno vključena v razprave o energiji in druge oblike sodelovanja pri vprašanjih o energiji.
(3)
Brazilija je začela Mednarodni forum za biogorivo za pospeševanje mednarodnega trga trajnostnih biogoriv, izmenjavo izkušenj in navezavo tesnejšega sodelovanja pri standardih in kodeksih, zato da bi olajšali trgovanje z biogorivom in izboljšali sodelovanje pri raziskavah. Mednarodni forum za biogorivo bo sprva sestavljalo šest udeležencev (vlade Brazilije, Združenih držav, Indije, Kitajske in Južne Afrike ter Evropska komisija).
(4)
Brazilski predsednik je v pismu predsedniku Komisije Barrosu z dne 10. julija 2006 povabil Komisijo, da se pridruži Mednarodnemu forumu za biogorivo.
(5)
Komisija bo z udeležbo lahko bolje uskladila pomembne dejavnosti, vključno z raziskavami z drugimi razvitimi ali razvijajočimi se državami.
(6)
Sam Mednarodni forum za biogorivo ne izvaja lastnih projektov in ne zahteva finančnih prispevkov v skupne proračune -
SKLENILA:
Člen 1
Komisija Evropskih Skupnosti (v nadaljnjem besedilu „Komisija“) kot član sodeluje na Mednarodnem forumu za biogorivo.
Člen 2
Komisar za energetiko ali njegov imenovani zastopnik je pooblaščen, da podpiše Deklaracijo o Mednarodnem forumu za biogorivo v imenu Komisije in da zastopa Komisijo pri njeni pripravi.
V Bruslju, 21. junija 2007

Labels: 15
14
5